|  |  |
| --- | --- |
|  |  *See artikkel räägib praegusest vallast; varasema valla kohta vaata artiklist Viru-Nigula vald (1991)* |

---

**Viru-Nigula vald** on vald Lääne-Virumaal. Valla keskus asub Kundas ning teenuste osutamine toimub Aseri alevikus ja Viru-Nigula alevikus. Viru-Nigula vald moodustati 2017. aastal senise Viru-Nigula valla, Kunda linna ja Aseri valla ühinemisel. Viru-Nigula vald on maakonna merevärav ja ajalooline tööstus- ja logistikapiirkond.

Viru-Nigula vald on elanike arvult Eestis keskmisest väiksem omavalitsusüksus, olles suuruselt 54. omavalitsusüksus (Eestis on kokku 79 omavalitsusüksust). Pindalalt on Viru-Nigula vald Eesti suuruselt 36. omavalitsusüksus. Valla keskus on Kunda linn, kus elas 2023. aasta alguse seisuga natuke üle poole valla elanikest (3057 inimest).

Viru-Nigula valda läbib Tallinna–Narva maantee. Vallas asub Kunda sadam.

Viru-Nigula vallavanem on Einar Vallbaum.

Asustus
-------

Linn:
Kunda

Alevikud:
Aseri ja Viru-Nigula

Külad:
Aasukalda – Aseriaru – Iila – Kabeli – Kaliküla – Kalvi – Kanguristi – Kestla – Kiviküla – Koila – Koogu – Kunda küla – Kurna – Kutsala – Kuura – Kõrkküla – Kõrtsialuse – Letipea – Linnuse – Mahu – Malla – Marinu – Metsavälja – Nugeri – Ojaküla – Oru – Paasküla – Pada – Pada-Aruküla – Pikaristi – Pärna – Rannu – Samma – Selja – Siberi – Simunamäe – Toomika – Tüükri – Unukse – Varudi – Vasta – Villavere – Võrkla

Loodus
------

Valla territooriumilt voolab läbi 4 jõge: Toolse, Kunda, Pada ja Erra jõed. Lisaks voolab valla territooriumil 9 oja: Karepa, Rihula, Männiku, Verioja, Meriküla, Sõreda, Kongla, Allika ja Adriku oja. Valla territooriumil asub Aseri karjääri tekkinud tehisveekogu, Aseri tiik ja Ulvi laugas.

Rahvastik ja elutingimused
--------------------------

Viru-Nigula valla rahvastikupüramiid 2023
Viru Nigula valla elanikest on 68% eestlased, 27% venelased, 2% ukrainlased ja 3% muude rahvuste esindajad.

**Valla elanike emakeel****:**

* eesti keel (66% elanikest);
* vene keel (32% elanikest);
* muu võõrkeel (2% elanikest).

Viru-Nigula vallas on pensioni saavate inimeste osakaal Eesti keskmisest kõrgem. Valla elanikest moodustavad pensionärid 28,5% (Eestis 22,6% ja Lääne-Virumaal 25%). Vallas elab palju pensionäre üksi (27% pensionäridest). Selle näitaja poolest ollakse omavalitsuste seas koguni seitsmendal kohal. Pensionäridest vaid 13% käib tööl (Eesti keskmine 18%).

Viru-Nigula vallas on ka puudega isikute osakaal Eesti omavalitsusüksuste keskmisest kõrgem. 12,9% valla elanikest on diagnoositud puue (Eestis on keskmiselt diagnoositud puue 10,3% elanikest). Vallas on kõige enam diagnoositud liikumispuuet (46% juhtudest).

Valla elanikest 71% elab korteris, 27% eramajas ja 2% ühiseluruumis. Umbes 3/4 valla elanikest omab oma elamispinda (74%), 12% üürib ja 14% kasutab elamispinda muudel alustel.

### Usk

Viru-Nigula vallas elavad Lääne-Virumaa usklikumad inimesed. Valla elanikest 29% peab omaks mõnd usku. Nendest, kes peab omaks mõnd usku, 64% on õigeusklikud ja 19% luterlased. Tegemist on ühega kahest Lääne-Virumaa omavalitsusest, kus peamine usk on õigeusk.

### Hoonestus

Viru-Nigula valla hoonete vanuseline struktuur (2021)Viru-Nigula vallas paiknevad hooned on nii Eesti kui ka Lääne-Virumaa keskmisest vanemad. Enamik vallas asuvatest eluhoonetest on ehitatud perioodil 1919 - 1960 (57% hoonetest). Sealhulgas on enamik kortermajadest ehitatud perioodil 1946 - 1970.

Umbes 2/3 valla eluruumidest on asustatud (63%), mis on vähem kui Eestis keskmiselt (Eestis on asustatud 76% eluruumidest).

Eelarve
-------

Viru-Nigula valla tulud ja võlakoormus.
2022. aastal olid Viru-Nigula valla eelarve tulud 9,4 miljonit eurot. Selle näitaja alusel on valla eelarve Eesti omavalitsuste seas üks väikseimaid (62. kohal). Viru-Nigula valla netovõlakoormus moodustab 30% valla eelarvest. Selle näitaja poolest ollakse omavalitsuste võrdluses keskmike seas (47. kohal).

Majandus
--------

Valla territooriumil paikneb Kunda sadam, mis on aktiivne regionaalne kaubasadam.

Enamik valda registreeritud töötajatega ettevõtetest tegutseb ehituse valdkonnas (28 ettevõtet). Ehitusettevõtted moodustavad 20% kõigist valda registreeritud töötajatega ettevõtetest. 16% valda registreeritud ettevõtetest tegutseb töötleva tööstuse ning 12% veonduse ja laonduse tegevusalal.

**Suurimad Viru-Nigula vallas tegutsevad ettevõtted on:**

* Aktsiaselts Estonian Cell;
* Heidelberg Materials Kunda AS;
* Kunda Sadam AS;
* Aktsiaselts LAJOS;
* Aktsiaselts Viru-Nigula Saeveski;
* FLEXA Eesti AS;
* ELER Hydraulic OÜ;
* Wienerberger Aktsiaselts.

Sõprusvallad
------------

Karvia vald (Soome), Criuleni rajoon (Moldova), Dobele piirkond (Läti), Comrat (Moldova) ja Akmenė linn (Leedu).

Vaata ka
--------

* Viru-Nigula kihelkond
* Letipea-Mahu

Viited
------

1. ↑  Maa-amet, vaadatud 11.03.2018.
2. ↑  Statistikaameti statistika andmebaas, vaadatud 16.08.2023.
3. ↑  Eesti haldus- ja asustusjaotuse klassifikaator
4. 1 2  "VIRU-NIGULA VALLA ARENGUKAVA 2019–2026" (PDF). *Riigiteataja*. Vaadatud 9.01.2022.
5. ↑  "RV0240: RAHVASTIK 2017. AASTA HALDUSREFORMI JÄRGSELT, 1. JAANUAR". 1. jaanuari 2023 seisuga. Vaadatud 12.12.2023.
6. ↑  "Viru-Nigula vallavanemana jätkab Einar Vallbaum". 23. november 2021.
7. ↑  "RL21429: RAHVASTIK RAHVUSE, SOO, VANUSERÜHMA JA ELUKOHA (HALDUSÜKSUS) JÄRGI". 31. detsembri 2021 seisuga. Vaadatud 13.12.2023.
8. ↑  "RL21434: RAHVASTIK EMAKEELE, SOO, VANUSERÜHMA JA ELUKOHA (HALDUSÜKSUS) JÄRGI". 31.12.2021 seisuga. Vaadatud 13.12.2023.
9. ↑  "Pension". Oktoober 2023. Vaadatud 14.12.2023.`{{netiviide}}`: CS1 hooldus: url-olek (link)
10. ↑  "Statistika, puuded". 1. juuli 2021 seisuga. Originaali arhiivikoopia seisuga 19.01.2022. Vaadatud 9.01.2022.
11. ↑  "RL21803: RAHVASTIK | Aasta, Elukoht, Vanuserühm, Sugu ning Eluruumi tüüp ja kasutamise alus". 31.12.2021 seisuga. Vaadatud 13.12.2023.
12. ↑  "RL21452: VÄHEMALT 15-AASTASED USU JA ELUKOHA (HALDUSÜKSUS) JÄRGI". 31.12.2021 seisuga. Vaadatud 13.12.2023.
13. ↑  "RL21202: TAVAELURUUMIDEGA HOONED, ELURUUMID JA ELURUUMIDE PIND HOONE TÜÜBI, EHITUSAJA JA ASUKOHA (HALDUSÜKSUS) JÄRGI". 31.12.2021 seisuga. Vaadatud 13.12.2023.
14. ↑  "RL21215: TAVAELURUUMID". 31.12.2021 seisuga. Vaadatud 13.12.2023.
15. ↑  "RR306: KOHALIKE OMAVALITSUSTE NETOVÕLAKOORMUS PIIRKONNA/HALDUSÜKSUSE JÄRGI". 2020. aasta seisuga. Vaadatud 19.12.2023.
16. ↑  "Kunda sadam". Vaadatud 19.12.2023.
17. ↑  "Ettevõtluse statistika kohalike omavalitsuste kaupa". *emta.ee*. Seisuga oktoober 2023. Vaadatud 19.12.2023.
18. ↑  "Statistika Viru-Nigula valla ettevõtete kohta". Vaadatud 19.12.2023.
19. ↑  "Sõprusvallad". Vaadatud 9.01.2022.

Välislingid
-----------

* Viru-Nigula valla koduleht

Lääne-Virumaa vapp
Lääne-Viru maakonna omavalitsused

**Linnad**: Rakvere  

**Vallad:** Haljala  **·**  Kadrina  **·**  Rakvere  **·**  Tapa  **·**  Vinni  **·**  Viru-Nigula  **·**  Väike-Maarja